पब्लिक प्लेस पर व्यवधान तो प्रशासन करेगा कार्रवाई
शहर को स्मार्ट बनाने के लिए जिला प्रशासन ने अंतत: सख्त कदम उठा ही लिया। अवैध पार्किंग, सार्वजनिक स्थानों पर कारोबार करने, दुकान के बाहर अवैध रूप से चबूतरे बनाने, ठेले लगाने, ऑटो पर क्षमता से अधिक सवारी बैठाने, स्कूल बसों में क्षमता से अधिक छात्रों को बैठाने, जगह आवंटित करने के बाद भी गोकुल नगर की जगह शहर में डेयरी संचालित करने व मवेशियों को खुला छोड़ने के खिलाफ अंतिम आदेश पारित कर दिया गया है। अब ऐसा करने वालों के खिलाफ प्रशासन सख्त कार्रवाई करेगा।
लगातार बिगड़ती जा रही ट्रैफिक व्यवस्था नागरिकों के लिए परेशानी की वजह होने के साथ ही प्रशासन के लिए भी सिरदर्द बन चुकी है। इस संबंध में नगर निगम आयुक्त, आरटीओ व डीएसपी ट्रैफिक ने सिटी मजिस्ट्रेट को पत्र लिखा था। इसे गंभीरता से लेते हुए सिटी मजिस्ट्रेट ने 4 दिसंबर को प्रारंभिक आदेश जारी था। सिटी मजिस्ट्रेट केएस पैकरा ने इसे सीआरपीसी की धारा 133 के तहत कार्रवाई के लिए पर्याप्त मानते हुए लोगों से 11 दिसंबर तक दावा-अापत्ति मांगी थी। दावा-आपत्ति लेने की प्रक्रिया खत्म होने के बाद उन्होंने अंतिम आदेश पारित कर दिया है। इसमें उन्होंने कहा है कि आम जनता के सामान्य जीवन में असुविधा उत्पन्न हो रही है। किसी अप्रिय स्थिति के निर्मित होने की आशंका बढ़ गई है। महिलाओं, बच्चों द्वारा बुजुर्गों व राहगीरों के जीवन के लिए खतरा उत्पन्न हो गया है। इन परिस्थितियों में दंड प्रक्रिया संहिता, 1973 की धारा-133 के तहत कार्रवाई किए जाने के लिए पर्याप्त आधार मौजूद हैं। उन्होंने कहा है कि कोई भी व्यक्ति, व्यवसायी सार्वजनिक मार्ग के ऊपर किसी भी प्रकार का व्यवसाय नहीं करेगा। कोई भी व्यवसायी, वाहन अपना सामान विक्रय करने के लिए दुकान के बाहर नहीं रखेगा।
क्या है प्रावधान: सीआरपीसी की धारा 133 के तहत डिस्ट्रिक्ट मजिस्ट्रेट, सब डिवीजनल मजिस्ट्रेट या अन्य एक्जीक्यूटिव मजिस्ट्रेट को राज्य शासन से विशेषाधिकार प्राप्त होता है कि वह पुलिस या अन्य किसी अधिकारी से पब्लिक प्लेस पर न्यूसेंस की सूचना मिलने पर उसे रोकने, हटाने की कार्रवाई कर सकता है।
इन जगहों पर रहेगी खास नजर
नेहरू चौक से महाराणा प्रताप चौक-ओवरब्रिज तक
महाराणा प्रताप चौक से तारबाहर रेलवे राेड तक
नेहरू चौक से जिला कोर्ट होते हुए उसलापुर ओवरब्रिज तक
नेहरू चौक से देवकीनंदन चौक होते हुए गोलबाजार फूल चौक तक
गोलबाजार फूल चौक से जवाली पुल तक
सिटी कोतवाली चौक से पुराना बस स्टैंड चौक तक
जिला अस्पताल से सीएमडी कॉलेज चौक तक
राजेंद्र नगर चौक से लिंक रोड होते हुए तारबाहर चौक तक
अग्रसेन चौक से पुराना बस स्टैंड चौक होते हुए टैगोर चौक तक
तारबाहर चौक से टैगोर होते हुए गांधी चौक तक
गांधी चौक से गुरुनानक होते पावर हाउस चौक तक
आरकेनगर चौक से नूतन व सीपत चौक तक
सीपत चौक से पुराना पुल होते हुए देवकीनंदन चौक तक
देवकीनंदन चौक से बृहस्पति बाजार होते हुए राजेंद्र नगर चौक तक
इन पर लगी रोक
दुकान के बाहर सामान व साइन बोर्ड रखने
पार्किंग से अलग जगह पर वाहन खड़े करने
ऑटो, सिटी बस, रिक्शा या अन्य वाहनों की अवैध पार्किंग
सार्वजनिक वाहनों में क्षमता से अधिक सवारी
स्कूल बसों में क्षमता से अधिक छात्रों की सवारी
शहर के अंदर एक से अधिक पशु रखने पर
शिकंजा
hin_Deva hin_Deva hin_Deva hin_Deva hin_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva mar_Deva